recursal/SuperWikiNEXT-32B huggingface dataset:
**טומי** (באנגלית: **Tommy**) הוא סרט בסוגת אופרת רוק משנת 1975, שבויים על ידי הבמאי הבריטי קן ראסל. סיפור הסרט נכתב בהשראת המוזיקה של להקת המי (The Who) וכולל את מיטב הרצועות מאלבומם "טומי". בראשית שנות התשעים שימש אותו אלבום מוזיקלי מקור השראה למחזמר "טומי" שהוצג בברודוויי ועלילתו הייתה שונה במעט מעלילת הסרט.

כוכב הסרט הוא סולן הלהקה רוג'ר דלטרי וכמו כן גם שאר חברי הלהקה משתתפים בסרט. גרסתו של הבמאי קן ראסל שונה במקצת מהגרסה המקורית שנכתבה ב-1969. ראסל שינה את זמן ההתרחשות (במקום בסוף מלחמת העולם הראשונה בסוף השנייה), וגם בכך שהמאהב של אמו של טומי הורג את אביו שחזר אחרי שנחשב זמן רב כנעדר ולא להפך כפי שנכתב במקור. הגרסה משנת 1975 משופעת כוכבים כגון: אוליבר ריד, אלטון ג'ון, אריק קלפטון, ג'ק ניקולסון, אן-מרגרט וטינה טרנר.

תקציר העלילה
------------

טומי נולד בסוף מלחמת העולם השנייה. אביו נחשב לנעדר בשדה הקרב לאחר שמטוסו הופל. כשהוא בן 6 טומי ואמו נורה (אן-מרגרט) יוצאים למחנה קיץ שם האם פוגשת במאהב חדש בשם פרנק. בגיל 7 אביו של טומי חוזר במפתיע ולאחר שמתעכב רגע קצר בחדרו של טומי הוא הולך לחדרה של האם שם הוא תופס אותה עם המאהב. פרנק מטיח מנורה בראשו של אביו של טומי והורג אותו. טומי היה עד לכל ההתרחשות, וכשבני הזוג מבינים זאת, הם מתנפלים עליו ודורשים ממנו שלא יספר לנפש חיה: "לא ראית לא שמעת ולא תספר לנפש חיה". כתוצאה מהטראומה הזו טומי נהיה עיוור, חירש ואילם. הסרט מגולל את הסיפור של הוריו שלוקחים אותו למרפאים שונים ומשונים, כמו מלכת ה-LSD שמרפאה בעזרת סמים (טינה טרנר), כת בראשות אריק קלפטון שמאמינה במרילין מונרו, ורופא מומחה (ג'ק ניקולסון).

בסופו של דבר, מתייאשים בני הזוג ממציאת מזור לילד ומזניחים אותו. דודו ואחינו של טומי מנצלים את נכותו, מתעללים בו ואונסים אותו. טומי מגלה כישרון נדיר במשחק הפינבול, הופך לכוכב, מחלים מנכותו ומתעלל במעריציו.
בסוף הסרט, לאחר שאמו ופרנק נהרגים ע"י המעריצים, טומי נשאר לבד. יש האומרים כי השימוש בשיר See Me, Feel Me/ Listening To You משמשת כקריאה של טומי לעזרה ומציאת אלוהים עבורו.

קישורים חיצוניים
----------------

* "טומי", במסד הנתונים הקולנועיים IMDb (באנגלית)
* "טומי", באתר AllMovie (באנגלית)
* "טומי", באתר Rotten Tomatoes (באנגלית)
* "טומי", באתר Box Office Mojo (באנגלית)
* "טומי", באתר אידיבי
* "טומי", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 7680414-8
* VIAF: 189384452
* WorldCat (עם VIAF): 189384452

 |
פיש אנד צ'יפס – איסוף עצמי מקובל באנגליה
שווארמה
פיצה כאיסוף עצמי
**איסוף עצמי** או **טייק אוויי** (מאנגלית בריטית: **take-away**; באנגלית אמריקאית: **take-out** או **carry-out או to-go**; האקדמיה ללשון העברית קבעה את המונח העברי **אֲרוּחַת קַח וָלֵךְ**) הוא שיטה של צרכנות מזון באמצעות שירותי הסעדה, בה הצרכן רוכש את האוכל במסעדה, מזנון או חנות לממכר מזון מוכן, אוסף את הזמנתו אך סועד במקום אחר, למשל בביתו או במקום עבודתו. המונח מתייחס להזמנה טלפונית או הזמנה על המקום של המזון, כאשר הרוכש מגיע למסעדה על מנת לקחת את ההזמנה, אך לא למצב שבו ההזמנה מגיעה עם שליח.

סוגי האיסוף העצמי
-----------------

אופיו של האיסוף העצמי משתנה ממדינה למדינה, ואף משתנה מעת לעת בהתאם לאופנות בתחום המזון. כך, למשל, באנגליה, אוסטרליה וניו זילנד נהוג איסוף עצמי של פיש אנד צ'יפס. בגרמניה מקובל איסוף עצמי של נקניקיות ושווארמה, ביפן ידועה ארוחת הבנטו המסורתית, ובמרבית מדינות המערב מקובל איסוף עצמי של אוכל סיני ופיצות. בישראל ישנם סוגים רבים של מאכלים הנלקחים כאיסוף עצמי – ובהם נכלל גם האוכל הנמכר ברחוב, במזנונים שאין בהם מקומות ישיבה. אוכל זה נאכל בעמידה או תוך כדי הליכה וכולל את הפלאפל והשווארמה, הנחשבים כמאכלים לאומיים בישראל. בצרפת מקובל הנוהג של קניית קרפים מקיוסקים ואכילתם ברחוב, בדומה לפלאפל בישראל.

עם הגידול בהגירה ממדינות מזרח אסיה לארצות הברית ומדינות אירופה, נפתח מספר גדל והולך של מסעדות במטבחים מזרח אסייתיים (ובהם המטבח היפני, המטבח התאילנדי, המטבח הקוריאני והמטבח ההודי), ואף מסעדות אלו החלו לספק שירותי איסוף עצמי. בשנים האחרונות (החל משנות ה-90) הפך איסוף עצמי אסייתי (בעיקר מאכלי אטריות וסושי) לאופנתי גם בישראל.

דרייב ת'רו
----------

החל משנות ה-50 של המאה ה-20 התפתחה בארצות הברית התרבות של הזמנת האוכל תוך כדי נסיעה ברכב, ובמרבית מסעדות המזון המהיר ברחבי ארצות הברית (אך פחות בערים הגדולות) ישנם חלונות "דרייב ת'רו" (Drive Through) המאפשרים רכישת המזון מבעד לחלון הרכב מבלי לצאת ממנו, ואכילת המזון ברכב. רכישה מסוג זה של איסוף עצמי מאפיינת בעיקר מזון מסוג המבורגרים, ופחות את האוכל הסיני והפיצות שמהווים את מרבית המזון שנקנה באיסוף עצמי בארצות הברית.

ראו גם
------

* כלי חד-פעמי

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ארוחת קח ולך** |
| ויקישיתוף תמונות ומדיה בוויקישיתוף: **איסוף עצמי** |

הערות שוליים
------------

1. ↑  על פי הצעתו של הלשונאי יעקב פרוינד לפי פסוק בפרשת לך לך. פרוינד היה חבר הוועדה למילים בשימוש כללי של האקדמיה ללשון העברית
**ג'ארד אייזקמן** (באנגלית: **Jared Isaacman**) הוא איש עסקים וטייס אמריקאי ממוצא יהודי. הוא המייסד והמנכ"ל של Shift4 Payments, חברת עיבוד תשלומים.

חייו
----

אייזקמן הוא הצעיר מבין שלושה ילדים ונולד בניו ג'רזי. בגיל 14 החל לעבוד בביצוע שירות טכני ותיקון למחשבים. שנתיים לאחר מכן, הוא קיבל הצעה לעבודה במשרה מלאה אצל אחד מלקוחותיו, ולכן בחר לעזוב את לימודיו בבית הספר התיכון וקיבל את התפקיד. בהמשך השלים הדרישות וקיבל תעודת בוגר 12 שנות לימוד.

בשנת 2004 החל אייזקמן ללמוד טיסה. בשנת 2009 הוא קבע שיא עולמי בהקפת כדור הארץ במטוס מנהלים, בזמן של מעט יותר מ־62 שעות, בכך שבר שיא עולם קודם בכ-20 שעות.

קריירה מקצועית
--------------

בשנת 2005 היה אייזקמן מייסד-שותף בחברת עיבוד תשלומים קמעונאית בשם **United Bank Card,** אשר שמה שונה בהמשך ל-**Harbortouch,** חברה עוסקת בתשלומים קמעונאיים ומבוססת בפנסילבניה. אייזקמן שימש מנכ"ל מייסד לחברה. בשנת 2015 החברה הייתה רווחית לאורך למעלה מעשור שנים ועיבדה תשלומים בסך 11 מיליארד דולר בשנה משישים אלף קמעונאים, עם הכנסות של 300 מיליון דולר. בשנת 2020 שונה שמה של החברה פעם נוספת ל- Shift4 Payments, אייזקמן נותר כמנכ"ל והחברה עיבדה תשלומים בסך 200 מיליארד דולר בשנה.

בשנת 2012 הוא ייסד את חברת Draken International, חברה שבסיסה בפלורידה ומכשירה טייסים עבור הכוחות המזוינים של ארצות הברית. לחברה כ-70 מטוסי קרב, בהם מטוסי מיג-21 לדימוי אויב והיא הגדולה מסוגה בארצות הברית.

בספטמבר 2021 המריא אייזקמן לחלל כמפקד טיסת Inspiration4 של חברת SpaceX. זו הייתה הטיסה הראשונה לחלל בה השתתפו אסטרונאוטים אזרחים בלבד, בחללית דרגון אשר שוגרה במשגר חלליות פאלקון 9. אייזקמן מימן את טיסת החלל הזו, עבור כלל הצוות.

קישורים חיצוניים
----------------

ויקישיתוף מדיה וקבצים בנושא **ג'ארד אייזקמן** בוויקישיתוף
* ג'ארד אייזקמן, ברשת החברתית אקס (טוויטר)
* ג'ארד אייזקמן, ברשת החברתית אינסטגרם
* ג'ארד אייזקמן, ברשת החברתית LinkedIn

הערות שוליים
------------

1. ↑  Wattles, Jackie. "How to practice religion could be a big question for some space tourists". *CNN*.
2. 1 2 3  Tognini, Giacomo (2020-10-07). "Meet The New Billionaire Who Dropped Out of High School and Flies Fighter Jets for Fun". *Forbes* (באנגלית אמריקאית). נבדק ב-2021-02-01.
3. 1 2 3 4  Segran, Elizabeth (2015-04-13). "Meet The Fighter-Jet-Flying 32-Year-Old On Top Of The Payments Industry". *Fast Company* (באנגלית אמריקאית). נבדק ב-2020-08-23.
4. ↑  "Warren County pilot back at Morristown Airport after breaking world flight record". *New Jersey Local News*. 15 באפריל 2009. נבדק ב-2020-08-23. `{{cite news}}`:  (עזרה)
5. ↑  Whitford, David (25 באוקטובר 2017). "This Founder Owns the World's Largest Private Fleet of Fighter Jets—and That's Just One of His Companies". *Inc.com*. נבדק ב-23 באוגוסט 2020. `{{cite news}}`:  (עזרה)
6. ↑  The mission, באתר הרשמי של Inspiration4
7. ↑  Berger, Eric (1 בפברואר 2021). "SpaceX announces first "free flyer" human spaceflight". *Ars Technica* (באנגלית אמריקאית). נבדק ב-2 בפברואר 2021. `{{cite news}}`:  (עזרה)
**חסידות שאץ ויז'ניץ** היא חצר חסידית, ענף מחסידות ויז'ניץ שהוקם על ידי רבי משה הגר בנו של רבי ברוך הגר.

תולדות החצר
-----------

בשנת תרנ"ג (1892) נפטר רבי ברוך הגר, האדמו"ר מוויז'ניץ, ועל מקומו הוכתר בנו רבי ישראל הגר כאדמו"ר. שאר בניו פנו לעיירות האזור והסביבה והקימו בהם חצרות משלהם. רבי משה הגר, בנו השלישי של רבי ברוך, התגורר תחילה בעיירה גורא הומורא והקים שם את חצרו, אך בעקבות שרפה שפרצה במקום כעבור תקופה עקר משם והשתקע בעיירה שאץ.

באותה עת חיו ופעלו בקהילה היהודית בעיר אדמו"רי שושלת חסידות שאץ – לבית משפחת מוסקוביץ', ובפרט נודעה והתפרסמה שם הרבנית הזקנה מרים חיה מוסקוביץ' כפועלת ישועות. על סיבת קביעת משכנו של רבי משה דווקא בעיירה זו, יש ששיערו שהיה בעיר ריכוז גבוה של חסידי חמיו משושלת זינקוב.

בעיירה היה בית מדרש של חסידי ויז'ניץ עוד מזמן סבו רבי מנחם מנדל הגר, אך רבי משה הקים בית מדרש עצמאי. הוא קנה מאת משפחת ברוידא שני בתים עם חצר גדולה, ושם הקים את בית מדרשו, ורוב חסידי ויז'ניץ עברו לשם. במהלך השנים הפך בית מדרשו למקום מרכזי, וראשי הקהילה היהודית ונכבדיה קבעו את מושבם בבית מדרש זה. בקרבת מקום היה קיים בית אכסניא בבעלות יהודית, ששימש את החסידים שבאו לשבתות מיוחדות ולחגים.

רבי משה נפטר בשנת תרפ"ו (1926), ובשעת ההלוויה הכתיר אחיו רבי שרגא פייבוש מזלישטשיק את בנו של רבי משה, רבי חיים, למלא מקום אביו כאדמו"ר.

חידוש החצר בארץ ישראל
---------------------

רבי מנחם דוד הגר, האדמו"ר הנוכחי משאץ ויז'ניץ
רבי חיים שרד את השואה, ולאחריה חזר לשאץ. בשנת תש"ט עלה לארץ ישראל, תחילה השתקע בקריית שמואל וכעבור שנה וחצי עבר לחיפה, בעידוד בן דודו רבי ברוך הגר האדמו"ר מסרט ויז'ניץ, שם הקים את בית המדרש "אהל משה" על שם אביו וכיהן כאדמו"ר עד לפטירתו בשנת תשל"ז.

עם זקנותו ובשנותיו האחרונות עבר רבי חיים להתגורר בבני ברק, ובכדי להחזיק את בית המדרש בחיפה מינה רבי אליעזר הגר האדמו"ר מסרט ויז'ניץ את אחיינו רבי מנחם דוד הגר לכהן כרב בית הכנסת. הרב מנחם דוד פיתח את חיי הקהילה והקים כולל אברכים במקום. עם פטירת רבי חיים (ללא בנים שימלאו את מקומו) מונה רבי מנחם דוד לכהן כאדמו"ר משאץ ויז'ניץ.

בנו של רבי מנחם דוד, הרב ברוך הגר, מכהן כרב קהל יראים שאץ ויז'ניץ באשדוד.

קישורים חיצוניים
----------------

* מוסדות שאץ ויזניץ, **בטאון תפארת משה – א**, א, באתר אוצר החכמה
* מוסדות שאץ ויזניץ, **בטאון תפארת משה – ג**, ג, באתר אוצר החכמה
* מוסדות שאץ ויזניץ, **בטאון תפארת משה – ד**, ד, באתר אוצר החכמה
* מוסדות שאץ ויזניץ, **בטאון תפארת משה – ה**, ה, באתר אוצר החכמה
* מגדלור חיפאי: קווים לדמותו של הרבי משאץ ויז'ניץ • פרופיל חסידי - כל הזמן, באתר כל הזמן, ‏בפברואר 2017

הערות שוליים
------------

1. ↑  משה ויסברג, האב"ד ערך לחיים לזקנו, הרבי מפיטסבורג הגיע, באתר בחדרי חרדים, 12 במאי 2022
"**Liar**" (בעברית: "**שקרן**") הוא שיר של להקת הרוק הבריטית קווין, שנכתב בידי סולן הלהקה פרדי מרקיורי ב-1970. השיר הופיע באלבום הבכורה של הלהקה Queen (אלבום). גרסה קטומה כבדה של השיר שוחררה כסינגל - בגיבוי עם "Doing All Right" - בארצות הברית ובניו זילנד על ידי אלקטרה רקורדס בפברואר 1974. הקליפ הכיל חיקוי של הלהקה לשיר בבמה אקוסטית. "Liar" היה הקליפ השני של הלהקה והוא צולם שנה לפני שיצא כסינגל.
כפי שאימת התמלול ב-Off The Record של EMI Music Publishing לתווי המוזיקה של השיר, זוהי אחת משלושת הרצועות של קווין, כשהאחרות הן Now I'm Here ו-Under Pressure (שיתוף הפעולה המקורי שלהם יחד עם דייוויד בואי) שאופיינו באורגן האמונד. השיר הזה העלה בקצרה את בעיית הקרדיטים של כתיבת שירים בתוך הלהקה. בריאן מיי שאל מי מחבריי הלהקה יזכה לקרדיט לפיתוח המוזיקה עבור בכל שיר, ובכך סיכם פרדי מרקיורי את הדיון, בקביעתו כי התמלילן או כל אדם אחר שמקורו בשיר ככותב שלו, הוא זה שיזכה לקרדיט ככותב השיר, מנהג שנמשך עד The Miracle ב-1989.

הלחנה
-----

השיר עושה שימוש בולט באפקט הפלאנג'ינג, במיוחד בתופים ובפעמון הפרה. זהו גם השיר הארוך ביותר באלבום.

ביקורת
------

המגזין קאש בוקס כינה את השיר "רוקר מוביל, מועבר בחוזקה" עם מבטא על "גיטרה בס ומנהיג עם ביצועי שירה והרמוניה אנרגטית".

בהופעות חיות
------------

בשנותיה המוקדמות של הלהקה, "Liar" היה מרכיב מרכזי בהופעות שלהם, הופיע כסיכום לסט השירים הראשי שלהם, ולעיתים קרובות נמשך עד עשר דקות. השיר יתחיל להיות מנוגן בקושי בתור ההופעות של News of the World כדי שיושמט מסט השירים בJazz Tour. עם זאת, החל מסיבוב ההופעות "Crazy Tour", השיר התחיל להיות מנוגן כמעט שוב. בסיבוב ההופעות The Game Tour, השיר לא נכלל בסט השירים. השיר התחדש לכמה הופעות בשלב האירופי של סיבוב ההופעות של הHot Space Tour והשיר הושמע פעם אחת בשלב הצפון אמריקאי באותו סיבוב הופעות. השיר יתחדש שוב ב-Works Tour (אם כי השיר צומצם לשלוש דקות או פחות). "Liar" קיבל אזכור מסוים ב-Magic Tour, כשבריאן מיי ניגן ריף גיטרה חלקי מהשיר מיד לפני "Tear it Up".

קרדיטים
-------

* פרדי מרקיורי - שירה ראשית וקולות רקע, אורגן האמונד.
* בריאן מיי - גיטרה אקוסטית וגיטרה חשמלית, קולות רקע.
* רוג'ר טיילור - תופים, כלי הקשה, טמבורין, פעמון פרה, קולות רקע.
* ג'ון דיקון - גיטרה בס.

קישורים חיצוניים
----------------

* מידע על היצירה "Liar" באתר מיוזיק בריינז
* מידע על הסינגל "Liar" באתר מיוזיק בריינז
* סרטון השיר "Liar" באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: c746b6b4-6b05-4162-a6de-a2a123988011
* MusicBrainz work: 4b90553e-abdc-3277-a4fa-4a852bd8cf8e

 |
**ניקיטה קורזון** (בבלארוסית: **Мікіта Карзун**; נולד ב-6 במרץ 1995) הוא כדורגלן בלארוסי המשחק בעמדת הקשר בקבוצת וילפרנקואנסה מהליגה הפורטוגלית השנייה ובנבחרת בלארוס.

קריירת מועדונים
---------------

### דינמו מינסק

קורזון נולד במינסק שבבלארוס וגדל במחלקת הנוער של דינמו מינסק מליגת העל הבלארוסית. ב-17 בנובמבר 2012 ערך קורזון את הופעת הבכורה שלו במועדון, כשנכנס כמחליף בדקה ה-90 בניצחון 2-0 על טורפדו זודינו במסגרת המחזור ה-32 בעונת 2012, בה סיימה דינמו מינסק במקום השלישי. בשלוש העונות הבאות ערך קורזון 46 הופעות ליגה נוספות. ב-23 באוקטובר 2014 ערך קורזון את הופעת הבכורה שלו במסגרת אירופאית, כשנכנס כמחליף בדקה ה-80 בתיקו 0-0 נגד גנגאן במסגרת המחזור השלישי בשלב הבתים לעונת 2013/2014.

### דינמו קייב

ב-1 בפברואר 2016 חתם קורזון על חוזה לחמש עונות בדינמו קייב מליגת העל האוקראינית. ב-14 במאי ערך קורזון את הופעת הבכורה שלו במועדון, כששיחק 90 דקות בניצחון 4-1 על מטאליסט חרקוב במסגרת המחזור ה-26 בליגה. זו הייתה הופעתו היחידה בעונת 2015/2016, בה זכתה דינמו קייב באליפות אוקראינה.

ב-16 ביולי 2016 שיחק קורזון 90 דקות בניצחון על שחטאר דונצק בדו-קרב בעיטות עונשין במשחק הסופר קאפ האוקראיני. ב-13 בספטמבר ערך קורזון את הופעת הבכורה שלו בליגת האלופות, כשנכנס כמחליף בדקה ה-81 בהפסד 2-1 לנאפולי במסגרת המחזור הראשון בשלב הבתים לעונת 2016/2017. דינמו קייב סיימה אחרונה בשלב הבתים, בבית שכלל את נאפולי, את בנפיקה ליסבון ואת בשיקטש. קורזון ערך ארבע הופעות בשלב הבתים.

### החזרה לדינמו מינסק

ב-24 ביולי 2018 הושאל לדינמו מינסק.

קריירה בינלאומית
----------------

ב-27 במאי 2016 ערך קורזון את הופעת הבכורה שלו בנבחרת בלארוס, כששיחק 90 דקות בהפסד 3-0 לנבחרת צפון אירלנד במשחק ידידות.

תארים
-----

דינמו קייב
* אליפות אוקראינה (1): 2015/2016
* הסופר קאפ האוקראיני (1): 2016

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ניקיטה קורזון"**.
**אתר הקבורה מתקופת הברונזה בסאמאלאהדנמקי** (פינית **Sammallahdenmäen pronssikautiset röykkiöhaudat**; שוודית **Bronsåldersgravrösena i Sammallahdenmäki**) ליד העיר לאפי בדרום-מזרח פינלנד הוא אתר קבורה השוכן על גבעה ומתוארך לתקופה שבין שנת 1500 לפנה"ס ועד 500 לפנה"ס. כשהאתר היה פעיל הוא שכן לחופי מפרץ בוטניה אך נסיגת מי הים הביאה לכך שכיום הוא מרוחק ממנו מרחק של כ-15 ק"מ. המקום הנחשב לאתר הקבורה מתקופת הברונזה החשוב בסקנדינביה, הוכרז בשנת 1999] כאתר מורשת עולמית. 

מראה באתר
אתרי תרבות הברונזה באזור השתרעו לאורך חופיה המערביים של פינלנד ובאיי הארכיפלג במפרץ בוטניה. התרבות פרחה במחצית השנייה של האלף ה-2 לפנה"ס ובמחצית הראשונה של האלף ה-1 לפנה"ס, וחפצי ארד נמצאו באזור בשפע למרות שארד הוא סגסוגת של נחושת ובדיל שאינם מצויים באדמות המקום, ועל כן הובאו אליו ממרחקים. ערכם ההיסטורי והתרבותי של הממצאים רב בשל כך שהם נקשרו לאתרי קבורה ופולחן דוגמת תילי אבנים (Cairn) וקברים אחרים. למעלה מ-3000 תילי אבנים הוקמו מסלעים במקומות הצופים אל הים לאורך חופי פינלנד. הם מכילים שרידי אדם שנקברו במקום או שנשרפו לצד חפצים שונים שהושמו בקברים.

אתר הקבורה על גבעת סאמאלאהדנמקי הוקם על ידי כת עובדי השמש. האתר משתרע לאורך קו הרכס והמורדות העליונים של גבעה באורך 700 מטר. בתחילה הייתה הגבעה במקום קרחת מעצים, ועל כן נשקף ממנה נוף אל הים והיא הייתה חשופה אל אור השמש מכל כיווניה. במקום 33 תילי אבנים המסמנים קברים, וזהו אתר הקבורה הגדול מסוגו בפינלנד. 28 מתילי האבנים מתוארכים בוודאות לתקופת הברונזה המוקדמת למרות שבאתר זה לא נמצאו חפצי ארד. תילי האבנים נבנו מסלעי גרניט שנחצבו במורדות הגבעה או שנמצאו במקום עצמו, והם מסווגים למספר קבוצות בהתאם לצורתם וגודלם - תילים קטנים ונמוכים, תילי אבנים גדולים ותילים עגולים מוקפים בקירות העשויים מסלעי אבן. שניים מהתילים במקום היו בין ארבעת התילים הראשונים שנחקרו באתר בשנת 1891 ונחשבים ליוצאי דופן: 

* "תל האבנים הארוך של הוילו" (Huilun pitkä raunio) בנוי בצורת אליפסה באורך של 24 מטר וברוחב של כ-8 מטר. הוא הורחב בשלוש הזדמנויות ולא נמצאו בו שרידי עצמות אלא פחם עץ ותו לא.
* תל "רצפת הכנסייה" (Kirkonlaatia) בנוי בצורת מלבן. אורכו 16 מטר, רוחבו 9 מטר וגובהו חצי מטר. הוא שטוח ונעדר קיר חיצוני ושכבת האבנים שבו דקה יותר במרכזו. חפירות בתל זה גילו מבנה פנימי שייעודו אינו ברור.

קישורים חיצוניים
----------------

ויקישיתוף מדיה וקבצים בנושא **סאמאלאהדנמקי** בוויקישיתוף
* המקום באתר רשות העתיקות הלאומית

| Flag of FinlandFlag of Finland סמל אונסק"וסמל אונסק"ו אתרי מורשת עולמית בפינלנד |
| --- |
| 

|  |
| --- |
| סואומנלינה • ראומה העתיקה • הכנסייה העתיקה של פטייבסי • אתר הקבורה מתקופת הברונזה בסאמאלאהדנמקי • הקשת הגאודזית של שטרובה (עם תשע מדינות אחרות) • ארכיפלג קווארקן/החוף הגבוה (בשיתוף עם שוודיה) • מפעל חיטוב העץ וייצור הנייר בוורלה |

 |
**גיא באר** (נולד ב-23 בפברואר 1973) הוא מלחין, מפיק, מעבד מוזיקלי וגיטריסט ישראלי, חבר להקת "סינרגיה".

ביוגרפיה
--------

באר נולד בשנת 1973 ברמת גן. הוא התחיל לנגן גיטרה בגיל 15 ולמד גיטרה אצל מוס גן-אור, ארז נץ ועמוס הדני.

בילדותו האזין והושפע מוזיקלית מלהקות ואמנים כגון דייוויד גילמור, מארק נופלר, אדי ואן היילן, סטיב ואי ומייק סטרן.

בשנים 1993–2003, ניגן עם אמנחם שונים, ביניהם אבי גרייניק, יגאל בשן, שם טוב לוי ושרון ליפשיץ. הוא השתתף בתוכניות טלוויזיה שונות כגון "כוכבי השכונה" ו"פלטפוס".

בשנת 2003 הצטרף באר ללהקת הרוק הישראלית "היהודים", ותרם את חלקו בעיבודים ובהפקה המוזיקלית של מספר אלבומים, ביניהם "פורטה", "היהודים Unplugged" ו"יותר לא". בין היתר לקח חלק בהופעת הבכורה של הלהקה באמפי קיסריה ובהופעות באמפי פארק רעננה. באר עזב את הלהקה בשנת 2014.

בשנת 2008 הקים ביחד עם המתופף והמלחין ניר נקב הרכב בשם Gevald Brothers. במסגרת הפרויקט הוקלטו שלושה אלבומים אינסטרומנטליים ברובם, הכוללים קטעים מקוריים של באר ושל נקב. באותה שנה הצטרף באר לסגל ההוראה של "רימון בית הספר למוזיקה", שם הוא מלמד קורסים לגיטריסטים.

בשנת 2012 השתתף בתוכנית "מוזיקה היום" עם יואב קוטנר באולפני גלי צה"ל, ושם ניגן ביחד עם ארז נץ וחיים רומנו ביצוע אינסטרומנטלי של "שבלול", נעימת הנושא מתוך אלבומם הקלאסי של אריק איינשטיין ושלום חנוך.

בשנת 2013 לקח חלק במופע "ענקי הגיטרה" בהנחיית עידן אלתרמן ובהשתתפות דני סנדרסון, ארז נץ, רוני פיטרסון, שמוליק בודגוב, חיים רומנו, גדי בן אלישע, נאור דיין, עוזי לוי ושלמה מזרחי.

החל משנת 2018 באר הוא גיטריסט בלהקת "סינרגיה".

קישורים חיצוניים
----------------

* גיא באר, ברשת החברתית פייסבוק
* גיא באר, ברשת החברתית אינסטגרם
* גיא באר, ברשת החברתית LinkedIn
* גיא באר, באתר Discogs (באנגלית)
* גיא באר, באתר של "רימון בית הספר למוזיקה"

הערות שוליים
------------

1. ↑  יואב קוטנר, מנגנים את שבלול: גיבורי הגיטרה אצל קוטנר, ynet, פורסם ב-27 בדצמבר 2012
2. ↑  שמחים לצרף ללהקת סינרגיה את גיא באר, בעמוד הפייסבוק של סינרגיה, 21 ביולי 2018
**סרגיי אולכסנדרוביץ' ריבלקה** (באוקראינית: **Сергій Олександрович Рибалка**; נולד ב-1 באפריל 1990 בכפר ימנה שבמחוז סומי) הוא כדורגלן אוקראיני המשחק בעמדות הקשר בקבוצת צ'רקסי מהליגת העל האוקראינית. בעבר שיחק בנבחרת אוקראינה.

קריירה
------

ריבלקה החל את קריירת הכדורגל שלו במועדון הכדורגל ארסנל חרקוב. הוא גדל במחלקת הנוער שלה וב-2006 קודם לקבוצה הבוגרת. בשנת 2008 עבר לקבוצת הצמרת האוקראינית דינמו קייב. הוא שיחק תחילה במסגרת קבוצת המילואים של דינמו. להרכב הקבוע של הקבוצה שובץ בעונת 2010/2011. בעונה של 2013/2014 הושאל לקבוצת סלובן ליברץ מהליגה הצ'כית. בתום העונה חזר לשחק בדינמו קייב. בעונת 2017/2018 הושאל לקבוצת סיוואספור הטורקית. בתום העונה - חתם על חוזה קבוע בסיוואספור

נבחרת
-----

ריבלקה שיחק במשך שנה וחצי בנבחרת הנוער של אוקראינה. ב-2009 השתתף עם הנבחרת באליפות אירופה בכדורגל לנבחרות עד גיל 19 וזכה עמה במקום הראשון. במהלך האליפות הבקיע שער אחד במהלך אחד המשחקים בשלב הבתים. 

מנבחרת הנוער המשיך ריבלקה לנבחרת הצעירה. הוא שיחק 12 משחקים, הבקיע 6 שערים. בשנת 2011 היה בסגל הנבחרת באליפות אירופה לנבחרות צעירות. 

בנבחרת הלאומית של אוקראינה משחק ריבלקה מאז מרץ 2015. משחקו הראשון במדי הנבחרת היה משחק ידידות מול לטביה. הוא היה בסגל נבחרת אוקראינה ליורו 2016, אך לא שותף באף אחד ממשחקי הנבחרת בתחרות.

תארים
-----

* מקום ראשון באליפות אירופה בכדורגל עד גיל 19
* אליפות אוקראינה : 2014/2015, 2015/2016
* הגביע האוקראיני: 2014/2015

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סרגיי ריבלקה** |

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת אוקראינה – יורו 2016** |
| --- |
| 1 בויקו • 
2 בוטקו • 
3 חצ'רידי • 
4 טימושצ'וק • 
5 קוצ'ר • 
6 סטפננקו • 
7 ירמולנקו • 
8 זוזוליה • 
9 קובלנקו • 
10 קונופליאנקה • 
11 סלזניוב • 
12 פיאטוב •
13 שבצ'וק • 
14 רוטאן •
15 בודקיבסקי •
16 סידורצ'וק •
17 פדצקי •
18 ריבלקה •
19 הרמש •
20 רקיצקי •
21 זינצ'נקו •
22 קרוואייב •
23 שבצ'נקו •
מאמן: פומנקו | אוקראינהאוקראינה |
**רוג'ר ויליאם ג'פסן** (באנגלית: **Roger William Jepsen**;‏ 23 בדצמבר 1928 – 13 בנובמבר 2020) היה פוליטיקאי אמריקאי חבר המפלגה הרפובליקנית, שכיהן כחבר הסנאט של ארצות הברית מטעם מדינת איווה בין השנים 1979–1985. טרם היבחרו לסנאט היה סגן המושל ה-38 של איווה.

ביוגרפיה
--------

ג'פסן נולד בדצמבר 1928 בעיר סידר פולס שבאיווה, בנם של אמיל ואסתר (לבית סורנסן) ג'פסן. אביו של ג'פסן היה אמיל ג'פסן. את השכלתו המוקדמת רכש בבתי ספר ציבוריים, ואת לימודיו הגבוהים למד באוניברסיטת צפון איווה. ב-1950 השלים לימודי תואר ראשון באוניברסיטת המדינה של אריזונה וב-1953 קיבל מאותה האוניברסיטה תואר שני. בעת ימיו כסטודנט באוניברסיטה היה ג'פסן חבר באחווה טאו קפא אפסילון.

בשנים 1946–1947 שירת ג'פסן כצנחן בצבא ארצות הברית ובמשך שתים עשרה שנים, בין השנים 1948–1960, שירת בכוחות המילואים של הצבא. הוא היה עסקן חקלאי ופעיל בעסקי הבריאות והביטוח. ג'פסן שימש כמפקח מחוז של מחוז סקוט בין השנים 1962 עד 1965 והיה סנטור ממלכתי בין השנים 1966 עד 1968. הוא היה מושל סגן 39 באיווה בין השנים 1969 עד 1973, לאחר שנבחר עם המושל רוברט ד. ריי בשנת 1968.

בשנת 1978 נבחר ג'פסן לסנאט של ארצות הברית. בבחירות הכלליות הוא גבר באופן מפתיע ביותר על הסנאטור המכהן דיק קלארק, מועמד המפלגה הדמוקרטית, אחרי שזכה לתמיכה נחרצת מוועדת הפעולה הפוליטית-שמרנית הלאומית (NCPAC). ג'פסן ייצג את איווה בסנאט במשך תקופת כהונה בודדת אחת בת שש שנים, מינואר 1979 עד ינואר 1985. במהלך כהונתו הוא כיהן כיושב ראש משותף של הוועדה הכלכלית המשותפת במהלך הקונגרס ה-98 של ארצות הברית ואף החזיק במושב של שולחן הממתקים של הסנאט.

עמיתיו הרפובליקנים בסנאט שיבחו את ג'פסן על כך שהצליח לשכנע את נשיא ארצות הברית רונלד רייגן להסיר את החרם החקלאי על ברית המועצות. ב-1984 עמד ג'פסן לבחירה מחדש לסנאט, כעבור שש שנים מהבחירות הקודמות. המועמד הדמוקרטי, טום הרקין, ניצח אותו בבחירות והוא כיהן בסנאט במשך שלושים שנה — עד 2015. לימים היה ג'פסן יושב ראש מִנהל איחוד האשראי הלאומי (National Credit Union Administration).

נפטר ב-13 בנובמבר 2020.

קישורים חיצוניים
----------------

ויקישיתוף מדיה וקבצים בנושא **רוג'ר ג'פסן** בוויקישיתוף
* רוג'ר ג'פסן באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  מרטין טולצ'ין, CONGRESS; THE G.O.P. ROADSHOW OF MUTUAL ADMIRATION, באתר הניו יורק טיימס, 27 ביולי 1984 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 2365 8885
* LCCN: n83003845
* NARA: 10570190
* US Congress: J000101
* VIAF: 70296470
* WorldCat: lccn-n83003845

 |
**שלום לך, ניקרגואה** (באנגלית: **Salve a ti, Nicaragua**) הוא ההמנון הלאומי של ניקרגואה, הוא נכתב בידי סלומון איברה מיורגה, והולחן על ידי Ernesto o Anselmo Castinove בשיתוף פעולה עם Luis A. Delgadillo ההמנון התקבל בשנת 1939 ואומץ רשמית ב-25 באוגוסט 1971.

היסטוריה
--------

הלחן מתוארך למאה ה-18 בו שימשה כהמנונה של הפרובינציה הספרדית. לאחר מכן במהלך שנות העצמאות הראשונות הוא שימש להצדעה לחברי בית המשפט העליון של ניקרגואה שהייתה חבירה אז בהפרובינציות המאוחדות של מרכז אמריקה

ההמנון הוחלף לאחר מכן שלושה פעמי במהלך תקופות מהפיכות והפיכות פוליטיות, אבל הוחזר ב-23 באפריל 1918, אחר כישלון המהפיכה הליברלית האחרונה, תחרות נפתחה לקהל לבחירת מילים חדשות להמנון. בתנאי כי המילים יכולות להזכיר רק שלום ועבודה, שכן המדינה בדיוק סיימה מלחמת אזרחים. כתוצאה מכך ההמנון של מדינת ניקרגואה הוא ההמנון היחיד באמריקה הלטינית המדבר על שלום במקום מלחמה.

הממשלה השמרנית החדשה, הפרו-ספרדית, העניקה במהירות את הפרס הראשון לסלומון איברה מיורגה, מורה ופזמונאי תושב ניקרגואה, והחליף את "Hermosa Soberana" (יופי וריבונות) הלוחמני יותר, שיר לכת צבאי אנטי ספרדי שנראה כמבוכה במדינה עם שורשים ספרדים עמוקים. עם זאת, "Hermosa Soberana" אומץ על ידי המפלגה הליברלית (ספרדית: Partido Liberal) כהמנון הפרטיזנים שלה משנת 1927 ועד ימינו.

מילות ההמנון
------------

| תרגום לעברית | ספרדית |
| --- | --- |
| שלום לך ניקרגואה!
על אדמתך קול התותח ישאג לא עוד,
גם דם אחים לא יכתים
דגלך המפואר רב הצבעים.

תני לשלום להאיר יפה בשמיך,
ושום דבר לא מעמעם את תהילתך האלמותית,
כי העבודה היא זרי הדפנה שלך
והכבוד הוא סמל הניצחון שלך!
 | Salve a ti, Nicaragua! En tu suelo,
ya no ruge la voz del cañón,
ni se tiñe con sangre de hermanos
tu glorioso pendón bicolor.

Brille hermosa la paz en tu cielo,
nada empañe tu gloria inmortal,
¡qué el trabajo es tu digno laurel
y el honor es tu enseña triunfal! |

קישורים חיצוניים
----------------

ויקישיתוף מדיה וקבצים בנושא **המנון ניקרגואה** בוויקישיתוף
* מידע וקישורים על ההמנון

| המנוני מדינות אמריקה |
| --- |
| 

|  |  |
| --- | --- |
| אורוגוואי • אל סלוודור • אנגווילה • אנטיגואה וברבודה • אקוודור • ארגנטינה • ארצות הברית • בהאמה • בוליביה • בליז • ברבדוס • ברזיל • ג'מייקה • גואטמלה • גיאנה • גרינלנד • גרנדה • דומיניקה • האיטי • הונדורס • הרפובליקה הדומיניקנית • ונצואלה • טרינידד וטובגו • מרטיניק • מקסיקו • ניקרגואה • סורינאם • סנט וינסט והגרנדינים • סנט לוסיה • סנט קיטס ונוויס • פנמה • פרגוואי • פרו • צ'ילה • קובה • קולומביה • קוסטה ריקה • קנדה | אמריקה |

 |
**אלנה אחוולדיאני** בגאורגית: **ელენე ახვლედიანი** ‏  5 באפריל 1898 -- 30 בדצמבר 1975 ) ציירת ומעצבת תיאטרון. אחוולדיאני מפורסמת בתיאוריה את עיירות גאורגיה, בשל איוריה ליצירותיהם של איליה צ'בצ'בדזה ווז'ה פשבלה, ובעיצוב להצגות בתיאטרון מרג'נישווילי בטביליסי, גאורגיה.

ביוגרפיה
--------

היא קיבלה את השכלתה בטיבליסי, ולאחר מכן נסעה למוסקבה והתרשמה מציוריו של ורובל. בשנת 1919 השתתפה בתערוכת אמנים גאורגים. בשנת 1921 המשיכה ללמוד באקדמיה לאמנות בטביליסי אצל גיאורגי גבשווילי. בשנת 1922 עזבה לאיטליה ללימודים נוספים ברומא, מילאנו, פירנצה וונציה למשך 6 חודשים. בשנת 1924 החלה אחוולדיאני ללמוד באקדמיה קולרוסי בפריז, שם התפתח תחום עיסוקה העיקרי - נופים עירוניים. בשלב זה היא עשתה את כל סדרת התמונות הפריזאיות. שם נוצרת סדרה גרפית גדולה שלה. ציורי העירום שלה פחות מוכרים. היא מעולם לא חזרה אל גאורגיה הסובייטית .

פסל הציירת בטיבלסי, 2008
כמו עמיתה האוונגרד לאדו גודיאשווילי, אחוולדיאני התמודדה עם רדיפה על ידי סטלין, אך התפרסמה בהרחבה בשנות ה-70. נופיה של טביליסי העתיקה, אומצו במהלך התחדשות העניין של סוף התקופה הסובייטית בתרבות העממית העירונית. אחוולדיאני מופיעה כעצמה (לצד לאדו גודיאשווילי) בסרטו של Temur Palavandishvili משנת 1973, Mze Shemodgomisa (שמש סתיו), בו אמן חנוק עובר לאורטצ'לה מדירתו הסטרילית לאחר המלחמה ומוצא השראה בארכיטקטורה ההיסטורית של העיר. עד היום, ציירים רבים של בנייני טביליסי הישנים מחקים ביודעין או בלי משים את סגנונה של אחוולדיאני. 

​== קישורים חיצוניים ==

* 

* אתר האינטרנט הרשמי של אלנה אחוולדיאני

ויקישיתוף מדיה וקבצים בנושא **אלנה אחוולדיאני** בוויקישיתוף
* אלנה אחוולדיאני, באתר "Find a Grave" (באנגלית)

הערות שוליים
------------

1. 1 2  "Hélène Akhvlediani (1901-1975)". modernism.ge.
2. ↑  Tsimintia, Ana (2008-04-25). "Endless surprises from Elene Akhvlediani as Tbilisi celebrates her birthday". Georgia Today. Archived from the original on 2010-01-01. Retrieved 2011-01-11.
3. ↑  Zhgenti, Olga (2023). ""Tbilisi in Film"". Architectural Guide: Tbilisi, Berlin: DOM Publishers. Angela Wheeler (ed.): 299–301.

|  |  |
| --- | --- |
| בקרת זהויות עריכת הנתון בוויקינתונים | 
* GND: 122801032
* ISNI: 0000 0001 1773 9555
* LCCN: n80145057
* SUDOC: 150649851
* ULAN: 500121572
* VcBA: 495/85570
* VIAF: 29151776725718010133
* WorldCat (עם VIAF): 29151776725718010133

 |
**משפט לגראנז'** הוא אחד המשפטים היסודיים בתורת החבורות הסופיות. המשפט קובע שאם \ G חבורה סופית ו-\ H\subseteq G תת חבורה שלה, אז הסדר של \ H מחלק את הסדר של \ G, כלומר \ {\frac {|G|}{|H|}} הוא מספר שלם. המשפט נקרא על שם ז'וזף לואי לגראנז'.

מן המשפט אפשר מיד להסיק שהסדר של כל איבר בחבורה סופית מחלק את סדר החבורה (מכיוון שהחבורה הנוצרת על ידי x היא תת-חבורה, והסדר שלה שווה לסדר של x). במילים אחרות, אם \ G חבורה סופית אז \ g^{{|G|}}=e לכל \ g\in G. עובדה זו פותחת את האפשרות לנתח מבנה של חבורות סופיות באמצעות הסדרים של האיברים השונים. זוהי גם הוכחה כמעט מיידית למשפט אוילר.

אם \ G חבורה אבלית, אז יש לה תת-חבורה מכל סדר המחלק את \ |G|. תכונה זו, המהווה מעין היפוך של משפט לגראנז', אינה נכונה בחבורות כלליות - הדוגמה הקטנה ביותר היא חבורת התמורות הזוגיות \ A\_{4}, שהיא חבורה מסדר 12 ואין לה אף תת-חבורה מסדר 6.

לגראנז' פרסם את המשפט ב-1770, בעבודתו על שורשים של פולינומים, יותר ממחצית המאה לפני לידתה של תורת החבורות. באותו זמן, המשפט קבע שמספר הערכים השונים שאפשר לקבל מפונקציה של n משתנים על ידי החלפת המשתנים זה בזה מחלק תמיד את \ n!. הקשר לניסוח המודרני של המשפט הוא שקבוצת התמורות של משתני הפונקציה שאינם משנים אותה (הפונקציה סימטרית ביחס אליהן) היא תת-חבורה H של החבורה הסימטרית של n משתנים (הכוללת n! איברים). מספר הפונקציות השונות המתקבלות מהפונקציה על ידי חילוף סדר המשתנים שווה לאינדקס של H בחבורה הסימטרית, n!/|H|.

הוכחת המשפט
-----------

לצורך הוכחת המשפט נוכיח שני דברים - ראשית, שקבוצת כל המחלקות (קוסטים) השמאליות של \ H מהווה חלוקה של \ G, ושנית, שגודלה של כל מחלקה כזו שווה לסדר של \ H.

לצורך הטענה הראשונה, די להראות שהקבוצות \,aH זרות זו לזו. אכן, אם \ x\in aH אז xH\subseteq aHH=aH, ומאידך אפשר לכתוב x=ah עבור \ h\in H, ולכן גם a=xh^{{-1}}\in xH, כך ש-{\displaystyle aH\subseteq xH} ולכן xH=aH. כעת, אם aH\cap bH\neq \emptyset , אז יש {\displaystyle x\in aH\cap bH} ולכן aH=xH=bH.

כעת נראה כי גודלה של כל מחלקה של \ H שווה לסדר \ H. לשם כך נבנה התאמה חד-חד ערכית מ-\ H על מחלקה \ aH כלשהי שלה.

ההתאמה \ f:H\rightarrow aH תיבנה כך: \ f(h)=ah.

נראה כי זו התאמה חד-חד ערכית: נניח כי \ f(h\_{1})=f(h\_{2}) אז \ ah\_{1}=ah\_{2} ואחרי צמצום נקבל \ h\_{1}=h\_{2}.

נראה כי זו התאמה על: יהי \ x\in aH, אז על פי הגדרת המחלקה, \ \exists h\in H:x=ah ולכן \ f(h)=x.

  

על כן, הקבוצות \ H ו-\ aH שקולות, כלומר \ |H|=|aH|.

  

כעת, לכל איבר ב-\ G ידוע שהוא שייך למחלקה כלשהי של \ H. לכן מספר האיברים ב-\ G הוא סכום מספר האיברים בכל המחלקות של \ H. יש מספר סופי של מחלקות, כי יש מספר סופי של איברים ב-\ G. יהי \ k מספר המחלקות, אז \ k\cdot |H|=|G|, כלומר סדר \ H מחלק את סדר \ G ובכתיב מתמטי \ |H|||G|, כפי שהיה להוכיח.

קישורים חיצוניים
----------------

* משפט לגראנז', באתר MathWorld (באנגלית)
**אואי** (בצרפתית: **Huy**; בהולנדית (פלמית): **Hoei**; בוולונית: **Hu**) היא עיר בבלגיה, במחוז לייז' שבוולוניה. העיר ממוקמת לחופי הנהר מז. הצ'רטר המלכותי המכריז עליה כעיר, אשר נכתב בשנת 1066, הוא הכרזת העיר הקדומה ביותר באירופה שמצפון לאלפים.

היסטוריה
--------

סביב מצודת-משמר (*castrum*) שבמקום התקיים כפר למן התקופה הרומית. העיר נזכרת לראשונה במאה ה-7 כשייכת לבישופות לייז'. העיר הייתה מרכז לתעשיית עץ, מתכת, בורסקאות ויין. ב-1066 הכרזה העיר במגילת הזכויות הקדומה ביותר המוכרת מצפון לאלפים, זמן קצר לאחר מכן היא מוזכרת בין הערים מהן יצאו אבירים למסע הצלב הראשון.

בתחילת ימי הביניים, הייתה אואי אחת הערים המשגשגות ביותר על נהר המז, עם כלכלה פורחת המבוססת בעיקר על מטלורגיה, בורסקאות, פיסול, עיבוד עץ, וייצור יין. במאה העשירית, הועלתה אואי למעמד של מחוז, אך במהרה הפך זה לחלק מבישופות לייז', מצב שנמשך יותר משמונה מאות שנה. בערך באותו זמן הרצה פטרוס הנזיר בפני המקומיים ושכנע אותם להשתתף במסע הצלב הראשון.

במאות ה-13 וה-14 שגשגה העיר הודות לתעשיית הטקסטיל וצביעת הבדים. על גבעה במרכז העיר הוקמה מצודה, המופיעה על סמל העיר מאז המאה ה-15. במאות הבאות ידעה העיר תקופת שקיעה. במסגרת מלחמת הירושה הספרדית, בתקופת לואי הארבעה עשר, מלך צרפת נקלעה העיר למתקפות חוזרות ונשנות עקב מעמדה האסטרטגית של המצודה שלה. ב-1715 פירקו תושבי העיר במו ידיהם את המצודה כדי שעירם לא תהיה עוד אתר אסטרטגי חשוב ותוכל להימלט מגורלה כבסיס לצבאות.

ב-1818 הקימו ההולנדים מצודה צבאית חדשה סמוך לעיר. במאה ה-19 התקיימה בעיר תעשיית נייר. מראשית ועד אמצע המאה ה-20 הייתה העיר כלולה ב"עמק התעשייה" (Sillon Industriel), חבל ארץ שהיווה את עמוד השדרה התעשייתי של בלגיה והוקמו בה מפעלי תעשייה כבדה. שקיעת התעשייה הכבדה בבלגיה באמצע המאה ה-20 גרמה לשקיעה כלכלית ממנה נחלצה העיר הודות לתעשיית התיירות.

אתרי העיר
---------

ארבעת האתרים הידועים כ"פלאי אואי" נקראים, לפי כינוייהם בעגה המקומית:

* *Li Pontia* - הגשר על נהר מז
* *Li Rondia* - חלון הרוזטה בכנסיית נוטרדאם המקומית
* *Li Bassinia* - מזרקה מן המאה ה-15 בלב הכיכר המרכזית
* *Li Tchestia* - המצודה ההולנדית מ-1818

ערים תאומות
-----------

הערים התאומות של אואי הן:

* צרפתצרפת קומפיין, צרפת
* לוקסמבורגלוקסמבורג ויינדן, לוקסמבורג
* איטליהאיטליה ארונה, איטליה
* איטליהאיטליה מונטגנה, איטליה
* בניןבנין נטיטינגו, בנין
* סנגלסנגל ולנגרה (אנ'), סנגל
* חוף השנהבחוף השנהב פור בואה (אנ'), חוף השנהב
* קוריאה הדרומיתקוריאה הדרומית סאוסן, קוריאה הדרומית
* הממלכה המאוחדתהממלכה המאוחדת ברי סנט אדמנדס (אנ'), הממלכה המאוחדת
* אלבניהאלבניה קרויה, אלבניה
* הרפובליקה העממית של סיןהרפובליקה העממית של סין טייז'ו (אנ'), ג'יאנגסו, הרפובליקה העממית של סין

גלריה
-----

* 'Li Pontia''Li Pontia'
* 'Li Bassinia''Li Bassinia'
* 'Li Tchestia''Li Tchestia'

קישורים חיצוניים
----------------

* 

* אתר האינטרנט הרשמי של אואי (בצרפתית)
* אואי, ברשת החברתית פייסבוק

* אואי, ברשת החברתית אקס (טוויטר)

* אואי, סרטונים בערוץ היוטיוב

הערות שוליים
------------

ויקישיתוף מדיה וקבצים בנושא **אואי** בוויקישיתוף

1. ↑  ז'אק לה גוף, **ימי הביניים בשיאם**, עמוד 33 ועמוד 241 הערה 82

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555103605171
* BnF: cb11954895k (data)
* GND: 4072670-8
* LCCN: n83068464
* MusicBrainz: c971f779-8562-4558-be84-3633e0e1c5e1
* NKC: ge671761
* SUDOC: 027527778
* VIAF: 145256624
* WorldCat: lccn-n83068464

 |
פירוש נוסף ערך זה עוסק באי ביפן. אם התכוונתם למשמעות אחרת, ראו אוקינאווה.

**אוקינאווה** (ביפנית: **沖縄本島**) הוא האי הגדול ביותר מבין האיים בקבוצת האיים אוקינאווה שבקבוצת איי ריוקיו והאי עליו יושבת עיר הבירה של מחוז אוקינאווה, נהה. הוא שוכן כ-640 קילומטרים דרומית לאיי יפן הראשיים וגודלו כ-1,200 קילומטר רבוע.

היסטוריה
--------

האי אוקינאווה היה המקום בו התחוללה מרבית הלוחמה היבשתית בקרב אוקינאווה במהלך מלחמת העולם השנייה, על ידי חיילי צבא ארצות הברית שלחמו בקרב עקוב מדם כדי לכבוש את אוקינאווה על מנת שיוכל להוות בסיס מבצעי לקראת הפלישה המתוכננת לאיי יפן הראשיים. במהלך 81 ימי קרב נהרגו כ־100,000 חיילי הצבא הקיסרי היפני ו-12,510 חיילי צבא ארצות הברית ובנוסף נהרגו או התאבדו עשרות אלפי אזרחים מקומיים – כרבע מאוכלוסיית האי נהרגה או התאבדה.

במהלך הכיבוש האמריקני ביפן, שבא בעקבות כניעת יפן בספטמבר 1945, שלטה ארצות הברית באי אוקינאווה ובאיים סביבו. אלה נשארו תחת שלטון צבאי אמריקני עד ל-17 ביוני 1972, עם מספר רב של בסיסי רגלים, נחתים וחיל אוויר. מאז שנת 1972 נשארו כוחות אמריקניים באי, אך השלטון חזר לידי ממשלת יפן תוך חתימה על הסכם שיתוף פעולה בין המדינות.

בשנת היובל לסיום מלחמת העולם השנייה הקימו היפנים באוקינאווה אנדרטה משותפת לזכרם של החיילים היפנים והאמריקאים שנפלו בקרב על האי.

בפברואר 2010 פקדה את האי רעידת אדמה במגניטודה של 7 בסולם ריכטר.

דמוגרפיה
--------

נכון לספטמבר 2009, אוכלוסיית האי מונה 1,466,870 איש, לרבות אזרחים יפנים ואנשי צבא אמריקנים ומשפחותיהם. חלקו הצפוני של האי לא מיושב ברובו ובמרכז האי ודרומו נמצאים רוב המרכזים העירוניים, כגון נהה. רוב הנוכחות האמריקנית באי היא במרכזו, אולם קיימים מספר בסיסים קטנים גם בחלקו הצפוני.

גאוגרפיה
--------

אוקינאווה הוא האי החמישי בגודלו ביפן, עם שטח של 1,201.03 קילומטרים רבועים. חלקו הדרומי של האי מורכב מסלע שמקורו בשוניות אלמוגים, ואילו חלקו הצפוני מורכב בעיקר מסלע בזלת. הסלע קל התמס הגירי בחלקו הדרומי של האי גרם להיווצרות מערות נטיפים רבות. האקלים באי הוא אקלים אקלים סובטרופי אופייני, כאשר העונה הגשומה היא בסוף האביב.

כלכלה
-----

### תיירות

האי מושך אליו מדי שנה עשרות אלפי תיירים, בעיקר תיירות פנים מיפן. בצפון האי ניתן למצוא אתרים אשר ממחישים את התרבות המקומית ואת אורח החיים של המקומיים. בכל שנה מתקיימים שני פסטיבלים. אתרי משיכה נוספים כוללים גם את חוף הים, פארקים ומוזיאונים וצוק אוקינאווה שבעבר שימש כ"אתר התאבדות" לאוכלוסיית המקום וכיום משמש כאתר נוף.

### צבא ארצות הברית

באי ישנם כ-32 בסיסים אמריקניים של חיל האוויר, חיל הים וחיל הנחתים. לבסיסים נתח של 4%–5% מכלכלת האי. ב-2012 נחתם הסכם בין יפן וארצות הברית שלפיו ארצות הברית תצמצם את כוחותיה באי בהדרגה אך עדיין תישאר נוכחות אמריקנית.

תחבורה
------

באי נמל תעופה בינלאומי בעיר נהה. בנוסף, במטרופולין הדרומי של האי קיימת רכבת קלה אשר נוסעת על גשרים. האי מרושת ברשת דרכים ראשיות ובדרכים מהירות בתשלום.

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **האי אוקינאווה** |
| ויקישיתוף תמונות ומדיה בוויקישיתוף: **אוקינאווה (אי)** |
* דני אורבך, ‏מסע לאוקינאווה ולאיים הדרומיים של יפן, באתר GoTravel

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546032205171
* GND: 4247457-7
* LCCN: sh85094463
* NARA: 10044438

 |
**דניאל פארחו מונייז**, המכונה **דני פארחו** (בספרדית: **Daniel Parejo Muñoz**; נולד ב-16 באפריל 1989 בקוסלדה), הוא כדורגלן ספרדי המשחק בעמדת הקשר בויאריאל מהליגה הספרדית.

קריירה
------

דני פארחו נולד בעיירה קוסלדה מהקהילה האוטונומית מדריד. פארחו החל לשחק כדורגל בגיל 9 בקבוצת הילדים של העיר, לאחר מכן עבר לאספינייה, ובגיל 14 הצטרף למחלקת הנוער של ריאל מדריד. כבר בעונת 2006/07 נקרא פארחו על ידי מאמן הקבוצה הבוגרת של ריאל מדריד, ברנד שוסטר, להתאמן עם קבוצת הבוגרים כשהוא בן 17 בלבד. באותה עונה עלה פארחו לקבוצת המילואים של המועדון, ריאל מדריד קסטיליה, ורשם 4 הופעות.

ב-4 באוגוסט 2008 הושאל פארחו לעונה אחת לקווינס פארק ריינג'רס וערך את הופעת הבכורה שלו חמישה ימים לאחר מכן כשעלה מהספסל בניצחון 1–2 על בארנסלי באצטדיון הלופטוס רואד. בהמשך העונה רשם פארחו 17 הופעות במדי הקבוצה, אך ב-1 בינואר 2009 נקרא פארחו בחזרה לריאל מדריד לאחר ששני הקשרים של הקבוצה, רובן דה לה רד ומחמדו דיארה נפצעו וסיימו את העונה. פארחו ערך את הופעת הבכורה שלו בקבוצת הבוגרים של ריאל מדריד ב-15 בפברואר, בניצחון 0–4 על ספורטינג חיחון כשהחליף את סרחיו ראמוס, 10 דקות לסיום המשחק. פארחו רשם 5 הופעות בקבוצת הבוגרים של המועדון.

ביולי 2009, עבר דני פארחו לחטאפה בתמורה לאסטבן גראנרו. פארחו רשם את שערו הראשון בחטאפה ב-25 במרץ 2010, לאחר שחטף את הכדור מרגלו של איקר קסיאס וכבש נגד ריאל מדריד. למרות זאת, השער של פארחו לא עזר וחטאפה הפסידה 2–4 ליריבה העירונית. בסיום העונה, כשהוא מוביל את חוליית הקישור של חטאפה יחד עם אדריאן גונזאלס (בנו של המאמן מיצ'ל), עלתה חטאפה בפעם השנייה בתולדותיה לליגה האירופית. בעונה שלאחר מכן הפך פארחו לשחקן מפתח בקבוצה כשרשם 36 הופעות, ועזר לקבוצה להינצל רק במחזור הסיום מירידת ליגה.

ב-14 ביוני 2011 הודיעה ולנסיה על החתמתו של דני פארחו תמורת 6 מיליון אירו, כאשר במסגרת העסקה עבר השוער מיגל אנחל מויה בהשאלה לחטאפה. פארחו רשם את הופעת הבכורה בוולנסיה ב-15 באוגוסט, כששיחק 80 דקות בתיקו 1-1 עם מאיורקה. אף על פי פציעתו של הקשר סרחיו קנאלס, פארחו נשאר ברוב העונה הראשונה שלו בקבוצה מחוץ להרכב והופיע רק 16 פעמים במדי הקבוצה. בעונה שלאחר מכן, רשם פארחו 36 הופעות במדי ולנסיה, 2 שערים ו-6 בישולים. בעונת 2014/15, הפך פארחו לקפטן ולנסיה לאחר עזיבתם של ריקרדו קושטה וג'רמי מת'יו. בעונת 2019/2018 זכה בגביע הספרדי.

בסיום עונת 2019/2020 עזב את ולנסיה לאחר תשע עונות וחתם בויאריאל.

ב-26 במאי 2021 זכה עם ויאריאל בליגה האירופית לאחר שקבוצתו ניצחה בפנדלים את קבוצת מנצ'סטר יונייטד במשחק הגמר.

### נבחרות ספרד הצעירות

פארחו זומן לראשונה לנבחרת ספרד עד גיל 19 לקראת קמפיין אליפות אירופה ב-2007. פארחו כבש את שער הניצחון במשחק הגמר נגד נבחרת יוון, והביא את נבחרת ספרד לזכייה בטורניר שנערך באוסטריה. שנתיים לאחר מכן היה שותף פארחו לזכייתה של נבחרת ספרד עד גיל 20 במשחקי הים התיכון, וב-2011 היה שותף לזכייתה של נבחרת ספרד עד גיל 21 באליפות אירופה.

תארים
-----

ויאריאל
* הליגה האירופית: 2020/2021

קישורים חיצוניים
----------------

ויקישיתוף מדיה וקבצים בנושא **דניאל פארחו** בוויקישיתוף
* דניאל פארחו, ברשת החברתית אקס (טוויטר)
* דניאל פארחו, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* דני פארחו באתר ולנסיה

הערות שוליים
------------

1. ↑  , Twitter
**נמרוד שלום (ציגי) אריאב** (24 בספטמבר 1926 – 3 באוגוסט 2023) היה מנכ"ל התעשייה האווירית לישראל בשנים 1983–1985.

ביוגרפיה
--------

אריאב נולד בלובלין שבפולין, בנם של אריה-לייב ציגלמן ומרטה לבית וייסברוד. בפרוץ מלחמת העולם השנייה עברה משפחתו לבלז'יצה. ב-1942 רצחו הנאצים את אביו במהלך אקציה בגטו בלז'יצה. לאחר הטבח הוחלט כי ינסה להסתוות לפולני-נוצרי בזכות מראהו, הוא לקח לעצמו את השם הבדוי "הנריק גורסקי", עבר לוורשה שם הצטרף למחתרת ארמייה קריובה ועבר הכשרה כלוחם. הוא הביא את אחיו התאום אברהם לוורשה, אך זהותם נחשפה וב-1943 נהרג אחיו. הוא שינה את שמו שוב ל"בז'ה יבגנוב קובלסקי". תחת זהות זו השתתף במרד ורשה במהלכו נפצע באורח קשה. לאחר המלחמה עבר למחנה עקורים בגרמניה, למד באוניברסיטה במינכן והצטרף לאצ"ל. הוא היה פעיל בתנועת הבריחה ומונה למפקד מחנה ההכשרה של ההגנה בצרפת.

ב-1948 עלה לישראל. הוא שירת בחיל האוויר במשך שבע שנים, שימש קצין אחזקה ראשי בכנף 4 והשתחרר בדרגת סרן. ב-1954 החל לעבוד במפעל בדק מטוסים (לימים התעשייה האווירית לישראל), ב-1958 הקים את החטיבה לייצור כלי טיס, לצורך ייצור מטוסי פוגה מגיסטר, ב-1964 מונה לסמנכ"ל ייצור וכיהן בתפקיד עד 1973. לאחר מכן ניהל חברה בבעלות שאול אייזנברג לשיווק מוצרי תעופה. עשור לאחר מכן התבקש על ידי משה ארנס לשוב לתעשייה האווירית על מנת לכהן כמנכ"ל ולקדם את פרויקט הלביא, אריאב הסכים תוך קציבת הכהונה מראש לשנתיים, וכיהן בתפקיד עד 1985.

לאחר פרישתו כיהן במשך כשנה כיו"ר החברה לישראל בבעלותו של אייזנברג. הוא היה שותף במשך 15 שנים עם אהרון פרנקל בחברה בתחום ייצור כלי טיס.

היה נשוי לאודט עד למותה ב-2018. נולדו להם שני בנים.

נפטר ב-3 באוגוסט 2023 והובא לקבורה בבית הקברות קריית שאול.

קישורים חיצוניים
----------------

* נמרוד שלום אריאב, באתר מוזיאון הלוחם היהודי
* הילד מהמחתרת הפולנית שהפך למנכ"ל התעשייה האווירית
* לוחם המחתרת הפולנית, שהגיע להיות מנכ"ל אחת מזרועות הביטחון של מדינת ישראל
* נמרוד שלום אריאב, באתר בטאון גמלאי התעשייה האווירית

הערות שוליים
------------

1. ↑  שי אספריל, מתחת לרדאר, באתר כלכליסט, 19 ביוני 2015

| ראשי התעשייה האווירית לישראל |
| --- |
| יושבי ראש החברה | מיכאל פירון • ישראל סחרוב • דוד עברי • מרדכי הוד • צבי צור • יאנוש בן גל • אורי אור • יאיר שמיר • דב בהרב • רפי מאור • הראל לוקר • עמיר פרץ |  |
| מנהלים כלליים | אל שווימר • גבריאל גידור • מאיר דביר • נמרוד שלום אריאב • משה קרת • יצחק ניסן • יוסי וייס • נמרוד שפר • בועז לוי |
**אלכסנדרה אייגנדורף** (בגרמנית: **Alexandra Eigendorf**; נולדה ב-25 בספטמבר 1995) ידועה בשם הבמה שלה **אלי ריאן** (בגרמנית: **Aly Ryan**) היא זמרת פופ גרמנייה.

ביוגרפיה
--------

### ראשית חייה

אלכסנדרה אייגנדורף נולדה ב-25 בספטמבר 1995 בעיר מוסקבה שברוסיה לזוג העיתונאים הגרמנים יורג וקתרין אייגנדורף. לאלכסנדרה היה אח בשם פיליפ הגדול ממנה בשנתיים. בשנת 1999 משפחתה עברה לעיירה אוברורסל אים טונוס אשר בסביבת פרנקפורט. בגיל ארבע החלה אייגנדורף ללמוד נגינה על גיטרה ופסנתר במסגרת מקהלת הילדים של בית הספר הבינלאומי של אוברורסל. בגיל 11 השתתפה בקורס לילדים ונוער באקדמיית אוברסוסל לאמנות הבמה. כשהייתה בת 15 נפטר אחיה ממחלת ניוון שרירים ממנה סבל מינקותו. לאחר מותו אחיה, הקימה המשפחה עמותה לטיפול בהורים לילדים עם ALS על מנת להנציח את זכרו. בגיל 16 עברה אייגנדורף ללוס אנג'לס במסגרת תוכנית לחילופי תלמידים, שם סיימה את לימודיה התיכוניים.

### קריירה

בשנת 2010 הופיעה ריאן בתוכנית ריאליטי מוזיקלית, "Beste Stimme", בערוץ הגרמני KiKa שם סיימה במקום החמישי.

ב-2015 החלה אייגנדורף בעבודה על אלבומה הראשון. היא אימצה לעצמה את שם הבמה **צ'ארלי קול** והוציאה בשנת 2016 את אלבום הבכורה שלה "Gotcha". בשנת 2015 גם כן החלה אייגנדורף לעבוד גם על אלבומה השני, הפעם בשם **אלי ריאן**. היא עבדה על האלבום יחד עם פזמונאים מלוס אנג'לס. השיר שזכה להצלחה הגדולה ביותר בו הוא "No Parachute", עליו עבדה ריאן עם האמנים האמריקאים טימבלנד ובייבי פייס. השיר זכה להצלחה רבה ב-Soundcloud והגיע לראש המצעדים במדינות דוברות הגרמנית באירופה.

ב-18 בנובמבר 2018 נחשף כי אלי ריאן היא אחת המתמודדות בקדם הגרמני לאירוויזיון 2019 "Unser Lied Fur Israel". מאוחר יותר, ב-22 בפברואר 2019 נחשף שירה "Wear Your Love". השיר זכה לאהדה בקרב חובבי האירוויזיון ופאנל חובבי התחרות העניק לו ניקוד מרבי. בסופו של דבר השיר למקום הרביעי בלבד בעקבות החלטות השופטים והקהל.

ב-17 באפריל 2020 הוציאה את הסינגל "Greedy" כחלק מאלבום שיצא חודש לאחר מכן ב-29 במאי, "Heroine".

דיסקוגרפיה
----------

### סינגלים

2016
* Our Song
* Back in High School
* Pretty Little Secret
* Everybody's Pretty When They're 18
* Febuary 29
* Sweetheart
* Bridges Down
* Sleep Tonight
* Trouble
* Gray
* Tug Of War
* Someone Like You

2017
* No Parachute
* Lonely Planet
* The Lucky Ones
* Donate A Dollar

2018
* Fans
* Be Alright
* Facetime
* Borrow Time

2019
* Wear Your Love

### אלבומים

* 2016 - "Gotcha"
* 2017 - "The Misfits"
* 2020 - "Heroine"

קישורים חיצוניים
----------------

* אתר האינטרנט הרשמי של אלי ריאן

* אלי ריאן, באתר MusicBrainz (באנגלית)

* אלי ריאן, באתר Genius
* Aly Ryan at the ESC preliminary vote 2019 with her song Wear Your Love
* No Parachute - Official Music Video

הערות שוליים
------------

1. ↑  חשבון הפייסבוק של אקדמיית אוברסוסל לאמנות הבמה
2. ↑  wer war Philip Julius?, העמותה ע"ש פיליפ יוליוס אייגנדורף להורים לילדים עם ALS
3. ↑  אלכסנדרה אייגנדורף, Success as a songwriter or casting star?, דרימצ'מפיון גרמניה
4. ↑  Oberursel: On the go to LA In: Frankfurter Rundschau, Frankfurter Rundschau

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: bccaeb48-3788-43b3-915c-0dd9b45045f2

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלי ריאן"**.
**קובי אשל** הוא במאי, מפיק ומדבב ישראלי.

קורות חייו
----------

אשל נולד בישראל והקים את "אולפני קובי אשל לדיבוב" ב-1994 עד לסגירתו בסוף 2010.

במהלך השנים שימש אשל כמדבב, מפיק ובמאי של תוכניות טלוויזיה רבות. בהן, "בלינקי ביל", "עכברונים קטנים בערבה", "שובם של המוסקטרים", "הרפתקאותיו החדשות של ווילי פוג", "עכבר העיר ועכבר הכפר", "ממלכת עכברי השן", "מנדוסה", "ד"ש מבסטר", "ארגאי", "פיטר פן ושודדי הים", אונץ' פונץ' שאף עשה קולות ליווי לשיר הפתיחה של התוכנית. "טימותי הולך לבית הספר", "חוש חש והחושחשים" שאף ביצע גם את שיר הפתיחה. "ארתור: סך הכל רוקנרול", "סופר דופר סומוס", "קליפורד", "דורימון", "המטארו", "ארתור", ו"מאיה ומיגל".

בשנים 2005–2006 היה אשל מדבב, מפיק ובמאי של התוכנית "סופר רובוט" ששודרה בערוץ "ג'טיקס". בשנים 2006–2009 שימש אשל כמפיק, במאי ומדבב בתוכנית "בית פוסטר לחברים דמיוניים". בשנת 2006 היה אשל מדבב, מפיק ובמאי בסרט האנימציה "החג המושלם של ארתור". במהלך אותה שנה הוא דיבב הפיק והיה אחראי בימוי התוכנית המצוירת "אגדת הדרקון" שהוקרנה בערוץ הילדים. בשנים 2006–2007 שימש אשל כבמאי מפיק ומדבב בתוכנית "המוטרפים". במהלך אותן שנים, שימש אשל כבמאי מפיק ומדבב בתוכניות "טופו" שעלתה לשידור בערוץ לוגי ו"ויטץ'" שהוקרנה בערוץ ג'טיקס. בשנת 2008 היה אשל הבמאי של התוכנית "הניצוצות של מאור" ששודרה בערוץ ג'טיקס.

בשנת 2007 היה אשל מפיק במאי ומדבב בסרט האנימציה "ארתור: הסרט". בשנת 2008 שימש כמפיק, במאי ומדבב בתוכנית המצוירת "קיקה ובוב" ששודרה בערוץ לוגי. בשנת 2010 היה אשל מפיק במאי ומדבב בסרט האנימציה "בית פוסטר לחברים דמיוניים - מלכת הדמיון".

קובי אשל הוא גם תיירן ועיתונאי אופניים ייחודי, ומכסה את תחום הטורינג במגזין האופניים הישראלי BIKEPANEL. כרוכב טורינג (או Bikepacking), הוא יוצא למסעות ארוכים בעולם, כשכל ציודו על אופניו. את טורו על חצית אירופה, חצית ארצות הברית מחוף לחוף ועוד.

קישורים חיצוניים
----------------

* קובי אשל, במיזם "אישים" לתיעוד היצירה הישראלית
* קובי אשל, באתר Discogs (באנגלית)

הערות שוליים
------------

1. ↑  מגזין האופניים BIKEPANEL